கேள்வி: கணியாபுரம் - வரலாறு குறித்து விரிவாக சொல்லுங்கள்.
பதில்: "கணியாபுரம்" என்ற பெயர் "கணியன் புரம் - கணியர்களின் / கணகரின் களம் - சோதிடர்கள்" அல்லது " கணியர் (இனக் குழுமம்) புரம் - கணியர் (இனக் குழுமம்) இடம் - கோயில் கலை வடிவமான கணியார் காளியின் ஆதரவாளர்கள்" அல்லது "கணிகை புரம் (கணிகையர்களின் இடம் - வேசிகள்") என்ற சொற்களிலிருந்து வந்ததாக நம்பப்படுகிறது. &#x5B; ''விக்கிப்பீடியா:சான்று தேவை'' &#x5D; லப்பைகள் கணியாபுரத்தின் மிக முக்கியமான குலங்களில் ஒன்றாகும். ஆவணப்படுத்தப்பட்ட வரலாற்றின்படி, லப்பைகள் 1650-களின் முற்பகுதியில் தமிழ்நாடு கேரளத்திற்கு குடிபெயர்ந்தனர். அவர்கள் 1650-களின் முற்பகுதியில் கணியாபுரத்தில் குடியேறி கணியாபுரத்தில் வணிகர்களாக தங்களை நிலைநிறுத்திக் கொண்டதாக நம்பப்படுகிறது. வெற்றிகரமான வணிகர்களாக இருந்த அவர்கள் அண்மைக் காலம் வரை கணியாபுரத்தில் கிட்டத்தட்ட அனைத்து வணிகங்களையும் நடத்தினர். கணியாபுரச் சமூகத்திற்கு லப்பைக்கள் அளித்த முக்கிய பங்களிப்பு என்றால் அது, கணியாபுரத்தில் முஸ்லிம் உயர்நிலைப் பள்ளியை நிறுவியதாகும். இந்தப் பள்ளி 1947-ஆம் ஆண்டு மறைந்த எஸ். அகமது குஞ்சு லெப்பையால் நிறுவப்பட்டது. இந்தப் பள்ளி இப்பகுதியின் கல்வி மற்றும் சமூக வளர்ச்சியில் முக்கிய பங்கு வகித்தது. சிராயின்கில், பெருமதுரா, கழக்கூட்டம், போத்தன்கோடு போன்ற தொலைதூரப் பகுதிகளிலிருந்து மாணவர்கள் இங்கு வந்து பயின்றனர். டெல்லி ஜவகர்லால் நேரு பல்கலைக்கழகத்தின் (JNU) அம்பேத்கர் படிப்பு வட்டத்தின் இருமாதத்திற்கு ஒருமுறை வெளியான இதழான "Insight" இல் வெளியான ஒரு கட்டுரையில், 1900-களின் முற்பகுதியில் பிரபல தலித் சீர்திருத்தவாதியான அய்யன்காளி தலைமையிலான "சுதந்திரத்திற்கான நடை" என்ற தலித் இயக்கத்தின் போது, இளைஞர்கள் தங்கள் அடிப்படை உரிமைகளைப் பெறுவதற்காக கணியாபுரம் வீதிகளில் இறங்கினர்; கணியாபுரம் தலித் விவசாயிகள் நெல் வயல்களில் வேலைக்கு இறங்காமல் விவசாயப் போராட்டத்தில் கலந்துகொண்டனர் (1907) என்று குறிப்பிட்டுள்ளது. தென்னந்தோப்புகளும், காயல்களும் சூழப்பட்ட இடமாதால், தென்னை நார் மற்றும் அதைச் சார்ந்த தொழில்கள் இங்கு கடந்த காலங்களில் ஏராளமாக இருந்தன. அதுவே கணியாபுரம் மக்களின் முக்கிய தொழிலாகக் கருதப்பட்டது. இருப்பினும், இந்தத் தொழில் தற்போது மந்தநிலையில், அழியும் நிலையில் உள்ளது. முப்பதாண்டுகளுக்கு முன்பு வரை, கணியாபுரத்தின் சரக்கு போக்குவரத்தின் முக்கியமானதாக நீர்ப் போக்குவரத்து இருந்தது. தேங்காய் மற்றும் தென்னை நார்ப் பொருட்கள் கொல்லம் மற்றும் ஆலப்புழைக்கு கணியாபுரத்தில் இருந்து பார்வதி புத்தனாறு, கடினம் ஏரி ஆகியவற்றின் வழியாக பெரிய மூடிய மரப் படகுகளில் (கெட்டுவல்லம்) கடவில், அனக்காப்பிள்ள மற்றும் சன்னங்கராவில் அமைந்துள்ள துறைகளில் இருந்து ஏற்றப்பட்டன. கணியாபுரத்தில் பல வணிகர்களின் வாழ்க்கையில் முக்கிய இடம் வகித்ததாக பார்வதி புத்தனாறு வழியான நீர் போக்குவரத்து இருந்துவந்தது. தொடருந்து மற்றும் தேசிய நெடுஞ்சாலைகள் வந்த பிறகு இந்த நீர் போக்குவரத்து பயன்பாட்டில் இல்லாமல் போனது. சுற்றுலாப் பயணிகளை ஈர்க்கும் வகையில் கால்வாயை புதுப்பிக்க 2002-ஆம் ஆண்டில் மாநில அரசு புத்தனாறை தூர்வாரி, அகலப்படுத்தும் திட்டத்தை மேற்கொண்டது.
கேள்வி: கணியாபுரம் - அணுகல் குறித்து விரிவாக சொல்லுங்கள்.
பதில்: * கணியாபுரம் திருவனந்தபுரம் நகரத்திலிருந்து வடக்கு நோக்கி 14 கி.மீ. தொலைவில் உள்ளது * திருவனந்தபுரம் பன்னாட்டு வானூர் நிலையம், திருவனந்தபுரம் கே.எஸ்.ஆர்.டி.சி பேருந்து நிலையம் மற்றும் திருவனந்தபுரம் மத்திய தொடருந்து நிலையம் ஆகியவை எளிதான சாலை மற்றும் தொடருந்து இணைப்புகளுடன் கனியாபுரத்திலிருந்து சுமார் 14 கி.மீ. தொலைவில் உள்ளன * தேசிய நெடுஞ்சாலை 66 பல கிராமப்புற சாலைகளை இணைக்கிறது. * கணியாபுரம் வட்டாரத்தின் ஒவ்வொரு மூலை முடுக்கையும் பல ஊராட்சி சாலைகள் இணைக்கின்றன.
கேள்வி: கணியாபுரம் - ஈர்ப்புகள் பற்றி நீங்கள் என்ன அறிந்துள்ளீர்கள்?
பதில்: * கதினம்குளம் ஏரி * கண்டல் பகவதி கோயில் * புத்தன்தோப்பு கடற்கரை * புத்தன்தோப்பு தேவாலயம் * கரிச்சாரக் கடவு * பெருமதுர முதலாலாப் பொழி * கோனாத் துர்காபகவதி கோயில்